
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 19P/71/2025 3825205486 12. 01. 2026 JUDr. Ivana Macková ECLI:SK:OSPD:2026:3825205486.3
ROZSUDOK V MENE SLOVENSKEJ REPUBLIKY Okresný súd Prievidza, sudkyňou JUDr. Ivanou Mackovou, vo veci starostlivosti o maloleté dieťa: A. B., nar. XX.X.XXXX, v konaní zastúpený Úradom práce, sociálnych vecí a rodiny Prievidza, dieťa rodičov: matka C. B., nar. X.X.XXXX, trvale bytom D. E. XX/XX, F. G. H., a otec A. B., nar. X.X.XXXX, trvale bytom G. XXX, o zvýšenie výživného, takto rozhodol: I. S c h v a ľ u j e
rodičovskú dohodu v znení:
1. Matka maloletého dieťaťa sa zaväzuje s účinnosťou od 1.2.2026 prispievať zvýšeným výživným na maloletého A. B. zo sumy 30 % životného minima na nezaopatrené dieťa mesačne na sumu 150 eur mesačne, vždy do posledného dňa kalendárneho mesiaca, ktorý predchádza mesiacu, za ktorý sa výživné poskytuje, a to k rukám alebo na bankový účet otca maloletého dieťaťa. 2. Týmto sa mení rozsudok Okresného súdu Prievidza zo dňa 13.11.2023 č. k. 15P/59/2023-46 v časti o určení výživného na maloleté dieťa. II. Žiaden z účastníkov nemá právo na náhradu trov konania. odôvodnenie: 1. Otec dieťaťa sa podaným návrhom domáhal zvýšenia vyživovacej povinnosti matky na maloletého A. na sumu 200,- eur mesačne. 2. Dňa 12.1.2026 rodičia uzavreli rodičovskú dohodu v znení uvedenom vo výroku rozsudku, ktorú navrhli súdu schváliť. 3. Podľa § 2 ods. 1 Civilného mimosporového poriadku, na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 4. Podľa § 221 písm. a) Civilného sporového poriadku, písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 5. S poukazom na § 221 písm. a) Civilného sporového poriadku písomné vyhotovenie rozsudku neobsahuje odôvodnenie, keďže všetci účastníci sa po vyhlásení rozsudku na pojednávaní vzdali odvolania. Poučenie: Proti tomuto rozsudku nemožno podať odvolanie, pretože účastníci sa odvolania po vyhlásení rozsudku vzdali, čo potvrdili svojimi podpismi v zápisnici o pojednávaní.
Ak povinný dobrovoľne nesplní čo mu ukladá vykonateľné rozhodnutie, oprávnený môže podať návrh na vykonanie exekúcie podľa Exekučného poriadku, alebo návrh na nariadenie výkonu rozhodnutia podľa § 370 a nasl. Civilného mimosporového poriadku.

